ภิญโญ อินทวิวัฒน์

ภิญโญ อินทวิวัฒน์ (5 มกราคม พ.ศ. 2447 – 11 เมษายน พ.ศ. 2493) อดีตสมาชิกสภาผู้แทนราษฎรจังหวัดเชียงใหม่ 1 สมัย อดีตนายกเทศมนตรีนครเชียงใหม่ อดีตปลัดอำเภอหลายอำเภอ

 ประวัติ 
ภิญโญ อินทวิวัฒน์ เป็นบุตรของพระยาจ่าบ้านรัษฎาโยนัคราช (ก้อนแก้ว อินทวิวัฒน์) กับนางจันทร์แก้ว อินทวิวัฒน์ มีพี่น้อง 8 คน ซึ่งคนหนึ่งคือ นางจินดา บุญเฉลียว สมรสกับพระศรีวรานุรักษ์ นายภิญโญเข้ารับการศึกษาที่โรงเรียนมหาดเล็กหลวง เชียงใหม่ ต่อมาโรงเรียนมหาดเล็กหลวง เชียงใหม่ เลิกกิจการจึงย้ายไปเรียนต่อที่โรงเรียนปรินส์รอยแยลส์วิทยาลัยนักการเมืองถิ่นจังหวัดเชียงใหม่

ภิญโญ เข้ารับราชการเป็นปลัดอำเภอ จนกระทั่งในปี พ.ศ. 2481 ได้มีการเลือกตั้งสมาชิกสภาผู้แทนราษฎรเป็นการทั่วไป นายภิญโญ จึงตัดสินใจลงสมัครรับเลือกตั้ง ซึ่งเป็นเขตเลือกตั้งที่ทับซ้อนกับพระศรีวรานุรักษ์ (ศรี บุญเฉลียว) อดีต ส.ส.เชียงใหม่ และเป็นพี่เขยของภิญโญ ทำให้พระศรีวรานุรักษ์ ต้องถอนตัวจากการลงสมัคร ภิญโญได้รับเลือกตั้งเป็น ส.ส.สมัยแรก เนื่องจากเคยเป็นปลัดอำเภอเมืองเชีงใหม่ เป็นที่รู้จักของประชาชน และบิดาก็ยังเป็นที่รู้จักอีกด้วย ต่อมาในปี 2492 ได้รับเลือกตั้งเป็นนายกเทศมนตรีนครเชียงใหม่ 

ภิญโญ สมรสกับเจ้าจันทร์สม ณ เชียงใหม่บ้านประตูเชียงใหม่ ไม่มีบุตร แต่ได้รับเอาเจ้ายาใจ ณ เชียงใหม่ บุตรสาวของเจ้าบุญปั๋น ณ เชียงใหม่ (น้องชายเจ้าจันทร์สม) มาเลี้ยงดู นายภิญโญ เสียชีวิตในปี พ.ศ. 2493 จากโรคไข้รากสาดน้อย ขณะอายุได้ 46 ปี

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน, เล่ม ๕๘ ตอนที่ ๐ ง หน้า ๒๙๓๘, ๑๖ กันยายน ๒๔๘๔
 อ้างอิง 

หมวดหมู่:บุคคลจากอำเภอเมืองเชียงใหม่
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นายกเทศมนตรีนครเชียงใหม่
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:เสียชีวิตจากไข้รากสาดน้อย